Romaani "Valmistub esimene mängija" autor Ernest Cline 2015. aastal
**"Valmistub esimene mängija"** (inglise keeles "Ready Player One") on Ameerika Ühendriikide kirjaniku Ernest Cline'i düstoopiline ulmeromaan, mis valmis 2011. aastal. 

Suuresti küberpunki kalduv romaan kirjeldab hilisteismelise Wade Owen Wattsi seiklusi majandusliku, ühiskondliku ja ökoloogilise krahhi järgsetes Ameerika Ühendriikides, valdavalt aga internetipõhises MMO-keskkonnas OASIS. Raamat sisaldab ohtralt viiteid 1970. aastate lõpu ja 1980. aastate alguse popkultuurile: filmidele, muusikale, arvuti- ja mänguautomaadimängudele.

Eesti keeles ilmus "Valmistub esimene mängija" 2017. aastal kirjastuses Tänapäev, raamatu kujundas Virge Ilves. Välja on antud ka e-raamat. Kokku on teos tõlgitud vähemalt 20 keelde.

Raamat on võitnud Prometheuse auhinna parima libertaarse ulmeromaani eest (2012), jäi Locuse auhinna parima romaanidebüüdi kategoorias samal aastal 5. kohale ja jõudis Campbelli mälestusauhinnale kandideerides finaali. 2011. aastal sai teos portaali Goodreads teadusulme edetabelis teise koha.

Romaani ainetel kirjutas Cline koos Zak Penniga ka stsenaariumi teose 2018. aastal linastunud "filmiversioonile", mille lavastas Steven Spielberg.

Järjed
------

### Lühijutt

Romaani "Valmistub esimene mängija" 2016. aasta uustrükki oli lisatud ka Andy Weiri fännilugu "Lacero". See paigutub romaani sündmustikust ajaliselt ettepoole ning keskendub Nolan Sorrentole. Seda loetakse romaani "Valmistub esimene mängija" maailma kanooniliseks osaks.

### Järjeromaan

2015. aastal ütles stsenarist Zak Penn intervjuus väljaandele Den of Geek, et Cline kirjutab romaanile järge. 2017. aasta detsembris kinnitas järje kirjutamist ka Cline ise. Järg pealkirjaga "Ready Player Two" ("Valmistub teine mängija") ilmus 24. novembril 2020. Autori sõnul nägi ta vaeva, et raamat oleks selgelt järg eelmisele raamatule, mitte filmile, kus mõned olulised detailid erinevad raamatust. (Cline: "Näiteks Daito saab romaanis surma, kuid jääb filmis ellu, ning mul polnud mingit kavatsust teda ellu äratada.") Jätkuromaani sündmustik algab üheksa päeva pärast esimese osa sündmuste lõppu. Ernest Cline'i väitel oli teise osa ilmumise ajal juba alustatud ka selle alusel tehtava filmiga.

Viited
------

1. ↑  Valmistub esimene mängija [Võrguteavik ], Eesti Rahvusbibliograafia andmebaas (vaadatud 5. aprillil 2018)
2. ↑  "Ready Player One", The Internet Speculative Fiction Database
3. ↑  "Lacero". *galactanet.com*. Vaadatud 7. veebruar 2017.
4. ↑  Brock Wilbur (28. märts 2016). "How 'The Martian' Impacted the 'Ready Player One' Movie". INverse.
5. ↑  The Author of The Martian Wrote Ready Player One Fan Fiction, and Now It's Canon
6. ↑  Viited järjeromaani kohta:

	* "Ernie Cline Reportedly Writing Ready Player One Sequel". *slashfilm.com*. 16. jaanuar 2015. Vaadatud 2. mai 2017.
	* "Ready Player One Is Getting A Sequel". *cinemablend.com*. 16. jaanuar 2015. Vaadatud 2. mai 2017.
	* "READY PLAYER ONE Sequel Rumored To Be In The Works - Nerdist". *nerdist.com*. 25. jaanuar 2015. Originaali arhiivikoopia seisuga 23. aprill 2017. Vaadatud 2. mai 2017.
7. ↑  "Ernie Cline Penning A Sequel Novel To READY PLAYER ONE". Originaali arhiivikoopia seisuga 20. märts 2018. Vaadatud 1. aprillil 2018.
8. ↑  Aaron Couch, "'Ready Player One' Book Sequel Sets November Publishing Date". The Hollywood Reporter, 8. juuli 2020. (Vaadatud 21. detsembril 2020.)
9. ↑  Mini Anthikad Chhibber, "‘I’m not as fast as Stephen King’: Ernest Cline explains why Ready Player Two comes after a decade-long wait" The Hindu, 11. detsember 2020 (Vaadatud 21. detsembril 2020.)
10. ↑  Jeff Spry, [ "Ready Player Two Movie Is In "Early Stages," Ernest Cline Reveals" Inverse, 19. detsember 2020 (Vaadatud 21. detsembril 2020.)

Välislingid
-----------

* "Valmistub esimene mängija" Ulmekirjanduse BAASis
* "Ready Player One", The Internet Speculative Fiction Database
* "Valmistub esimene mängija" viki
* Ernest Cline. Valmistub esimene mängija (Tänapäev, 2017) Triinu raamatublogi, 25. jaanuar 2018
* Ernest Cline "Valmistub esimene mängija" Tartu Linnaraamatukogu Lugemissoovituse blogi, 4. september 2017
* Karoliina Kagovere Läbi pikslite kangelaslikkuse poole Postimees, 20. august 2017
* J. J. Metsavana Raamatuarvustus: Valmistub esimene mängija Reaktor, juuni 2017
* Jaan Martinson RAAMATUBLOGI: (Virtuaal)tulevik on õudne… ja põnev EPL, 23.05.2017
* Lauren Passell 17 Things We Learned at the Ernest Cline #BNAuthorEvent Barnes&Noble Reads, 12. september 2015